એટીએસના સૂત્રો તરફથી મળતી માહિતી મુજબ યુપીથી પકડાયેલા મુફ્તી કાસમ કાજમીની કોલ ડિટેઈલ્સમાં વસીમ રામડિયાનો નંબર મળ્યો હતો. તેના આધારે એટીએસ છેલ્લા કેટલાક મહિનાઓથી તેને ટ્રેસ કરી રહ્યું હતું. આ ધરપકડ અંગે એટીએસ દ્વારા એનઆઇએ ને ઓફિશિયલી જાણ કરવામાં આવી છે તથા એનઆઇએ ની ટીમ આગામી બે-ત્રણ દિવસમાં વસીમની પૂછપરછ અર્થે ગુજરાત પહોંચે તેવી શકયતા છે. મુફ્તી કાસમની પૂછપરછ પણ એનઆઇએ કરી રહ્યું હતું.